ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 16.04.1997 
COM(97) 153 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, 
ΣΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
ΚΑΙ ΣΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ 
Η ΣΥΓΚΡΙΤΙΚΗ ΑΞΙΟΛΟΓΗΣΗ ΤΟΝ ΑΝΤΑΓΩΝΙΣΤΙΚΩΝ 
ΕΠΙΔΟΣΕΩΝ 
Η ΘΕΣΠΙΣΗ ΕΝΟΣ ΜΕΣΟΥ 
ΣΤΗ ΔΙΑΘΕΣΗ ΤΩΝ 
ΕΠΙΧΕΙΡΗΣΕΩΝ ΚΑΙ ΤΩΝ ΔΗΜΟΣΙΩΝ ΑΡΧΩΝ 

Πίνακας περιεχομένων 
1. Η ΣΥΓΚΡΙΤΙΚΗ ΑΞΙΟΛΟΓΗΣΗ ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ: 
ΕΝΑ ΜΕΣΟ ΠΡΟΑΓΩΓΗΣ ΤΗΣ ΑΛΛΑΓΗΣ 
ΚΑΙ ΔΙΑΡΚΟΥΣ ΒΕΛΤΙΩΣΗΣ ΤΩΝ ΑΝΤΑΓΩΝΙΣΤΙΚΩΝ 
ΕΠΙΔΟΣΕΩΝ ΤΗΣ ΕΥΡΩΠΗΣ 2 
2. ΤΡΙΑ ΕΠΙΠΕΔΑ ΣΥΓΚΡΙΤΙΚΗΣ ΑΞΙΟΛΟΓΗΣΗΣ 
ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ 4 
3. ΕΝΑ ΚΟΙΝΟΤΙΚΟ ΠΛΑΙΣΙΟ 8 
ΠΑΡΑΡΤΗΜΑ 
ΕΠΙΛΕΞΙΜΑ ΘΕΜΑΤΙΚΑ ΠΕΔΙΑ ΓΙΑ ΤΑ ΠΡΟΤΥΠΑ ΕΡΓΑ 
ΘΕΣΠΙΣΗΣ ΤΗΣ ΣΥΓΚΡΙΤΙΚΗΣ ΑΞΙΟΛΟΓΗΣΗΣ 
ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ 11 
1. Η ΣΥΓΚΡΙΤΙΚΗ ΑΞΙΟΛΟΓΗΣΗ ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ: ΕΝΑ ΜΕΣΟ 
ΠΡΟΑΓΩΓΗΣ ΤΗΣ ΑΛΛΑΓΗΣ ΚΑΙ ΔΙΑΡΚΟΥΣ ΒΕΛΤΙΩΣΗΣ ΤΩΝ ΑΝΤΑΓΩΝΙΣΤΙΚΩΝ 
ΕΠΙΔΟΣΕΩΝ ΤΗΣ ΕΥΡΩΠΗΣ 
Η ολοκλήρωση της εσωτερικής αγοράς της Κοινότητας, η προοπτική της δημιουργίας 
της Οικονομικής και Νομισματικής Ένωσης, αλλά και η παγκοσμιοποίηση των 
συναλλαγών θέτουν την ευρωπαϊκή βιομηχανία αντιμέτωπη με το βασικό φλέγον 
πρόβλημα της διαρκούς βελτίωσης της ανταγωνιστικότητας της. 
Στην ανακοίνωση της που εξέδωσε με τίτλο «Η συγκριτική αξιολόγηση των 
ανταγωνιστικών επιδόσεων της ευρωπαϊκής βιομηχανίας» COM (96) 413 της 9ης 
Οκτωβρίου 1996, η Επιτροπή προσδιόρισε ορισμένες ελλείψεις που εμφανίζουν οι 
ευρωπαϊκές οικονομικές επιδόσεις, και ιδίως τους χαμηλούς ρυθμούς ανάπτυξης της 
συνολικής παραγωγικότητας των συντελεστών, τον υπερβολικά βραδύ 
μετασχηματισμό των οικονομικών δομών προς την κατεύθυνση της κατάκτησης νέων 
αγορών και νέων τεχνολογιών και τη μαζική αδράνεια του πληθυσμού της που είναι σε 
ηλικία εργασίας. 
Τα προαναφερόμενα μειονεκτήματα της ευρωπαϊκής οικονομίας είναι ιδιαιτέρως 
δυσβάστακτα, λόγω του ολοένα και ταχύτερου ρυθμού των αλλαγών που επέρχονται 
στην παγκόσμια οικονομία, υπό τη συνδυασμένη ώθηση της παγκοσμιοποίησης των 
συναλλαγών και της ταχείας εξάπλωσης των νέων τεχνολογιών και ιδίως των 
τεχνολογιών των πληροφοριών και των επικοινωνιών. 
Για να ανταπεξέλθει σ' αυτά τα βασικά προβλήματα και να αποκαταστήσει τους ταχείς 
ρυθμούς ανάπτυξης της απασχόλησης και της παραγωγικότητας, η Ευρώπη θα πρέπει 
να αντιμετωπίσει συστηματικά και αποφασιστικά τους παράγοντες που εξασθενίζουν 
τις δυνατότητες οικονομικής ανάπτυξης της. 
Προς τον σκοπό αυτόν, η Επιτροπή έχει προτείνει να εφαρμοστεί ευρύτατα το 
σύστημα της συγκριτικής αξιολόγησης τ ν ανταγ νιστικών επιδόσεν στην 
οικονομία αλλά και την κοινωνία, με στόχο τη σύγκριση των επιδόσεων σε εκείνους 
τους στρατηγικούς τομείς και παράγοντες που διαδραματίζουν καθοριστικό ρόλο 
στην οικονομική επιτυχία συμπεριλαμβανομένων, εκτός των προαναφερθεισών 
πρωτοβουλιών, της ανάπτυξης και χρήσεως της συγκριτικής αξιολόγησης των 
ανταγωνιστικών εκδόσεων στο πλαίσιο της ευρωπαϊκής στρατηγικής για την 
απασχόληση. 
Αίτημα της βιομηχανίας 
Η βιομηχανία έχει καλέσει επανειλημμένα την Επιτροπή και τα κράτη μέλη να 
θεσπίσουν το σύστημα της συγκριτικής αξιολόγησης των ανταγωνιστικών επιδόσεων, 
ως λειτουργικό μηχανισμό που θα επιτρέψει να βελτιστοποιηθούν οι πολιτικές που 
επηρεάζουν την ανταγωνιστικότητα. 
Η Συμβουλευτική Ομάδα για τα θέματα της ανταγωνιστικότητας κατέληξε στο 
συμπέρασμα ότι θα πρέπει να εφαρμόζεται ευρέως το σύστημα της συγκριτικής 
αξιολόγησης των ανταγωνιστικών επιδόσεων στο επίπεδο των συνθηκών-πλαισίων, 
ιδίως σε ό,τι αφορά τις κρατικές υποδομές, την αγορά της εργασίας και την 
παγκοσμιοποίηση της ευρωπαϊκής οικονομίας. 
Στην έκθεση της που φέρει τον τίτλο «Η θέσπιση της συγκριτικής αξιολόγησης για τους 
φορείς χάραξης πολιτικής - Η πορεία προς την ανταγωνιστικότητα, την ανάπτυξη και τη 
δημιουργία θέσεων εργασίας» (Οκτώβριος 1996), η Στρογγυλή Τράπεζα των 
Ευρωπαίων Βιομηχάνων (ERT) επέστησε την προσοχή του Συμβουλίου Υπουργών και 
της Επιτροπής στην πιθανή συμβολή που μπορεί να έχει η συγκριτική αξιολόγηση των 
ανταγωνιστικών επιδόσεων στον αγώνα για την επίτευξη των αντικειμενικών στόχων 
της οικονομικής ανάπτυξης και της δημιουργίας θέσεων εργασίας. Η ERT κάλεσε 
ιδιαίτερα τις δημόσιες αρχές να συζητήσουν ευρύτατα τις προτεραιότητες, τους 
αντικειμενικούς στόχους και τη μεθοδολογία συγκριτικής αξιολόγησης των 
ανταγωνιστικών επιδόσεων, αλλά και τα κατάλληλα μέσα που θα προαγάγουν τα 
αποτελέσματα αυτά κατά την εφαρμογή των πολιτικών τους. 
Πρόσκληση του Συμβουλίου 
Στα συμπεράσματα του για την συγκριτική αξιολόγηση των ανταγωνιστικών επιδόσεων 
(της 14ης Νοεμβρίου 1996) το Συμβούλιο Υπουργών κάλεσε την Επιτροπή να υποβάλει 
τις αντίστοιχες προτάσεις της για τη διαμόρφωση των δυνατοτήτων προσφυγής στο 
μηχανισμό αυτό, ως μέσου για τη βελτίωση της ανταγωνιστικότητας της ευρωπαϊκής 
βιομηχανίας. Σε ανάλογα συμπεράσματα κατέληξε και το Ευρωπαϊκό Συμβούλιο 
Κορυφής κατά τη συνοδό του του Δουβλίνου, που πραγματοποιήθηκε στις 13 και 14 
Δεκεμβρίου 1996. Όπως εκτίμησε, «Θα πρέπει να ελέγχεται και να αξιολογείται τακτικά 
η ανταγωνιστικότητα της Ένωσης σε σύγκριση με τις καλύτερες επιδόσεις που 
επιτυγχάνονται σε παγκόσμια κλίμακα». 
Ένα όργανο ανταγωνιστικότητας 
Σύμφωνα με την ανακοίνωση της Επιτροπής προς το Ευρωπαϊκό Συμβούλιο του 
Δουβλίνου σχετικά με τις αμοιβαία επωφελείς επιπτώσεις της έντασης του 
συντονισμού των οικονομικών και διαρθρωτικών πολιτικών (η Ευρώπη ως ένα ενιαίο 
οικονομικό σύνολο) CSE(96) 8 τελικό, "η ανταγωνιστικότητα της ΕΕ και η 
ανταγωνιστικότητα των περιφερειών, κλάδων, επιχειρήσεων, ή και ιδιωτών ακόμη, δεν 
είναι δυνατόν να αυξηθεί μακροπρόθεσμα παρά μόνο με την αύξηση της 
παραγωγικότητας των επιχειρήσεων και των ατόμων που εργάζονται σ1 αυτές. Η 
ανταγωνιστικότητα δεν αναπτύσσεται μεταξύ χωρών αλλά μεταξύ επιχειρήσεων, τόσο 
εντός όσο και εκτός των συνόρων. Η συγκριτική αξιολόγηση των ανταγωνιστικών 
επιδόσεων αποτελεί σημαντικό μέσο βελτίωσης της ανταγωνιστικότητας, και δομείται 
από δύο στοιχεία: 
την σύγκριση των επιχειρηματικών συμπεριφορών, των εμπορικών πρακτικών, 
των υποδομών της αγοράς και των δημόσιων θεσμικών οργάνων σε όλες τις 
χώρες, τις περιοχές, τους κλάδους και τις επιχειρήσεις, ούτως ώστε να 
υπάρχει δυνατότητα προσδιορισμού των καλύτερων δυνατών πρακτικών. 
την προσφυγή στο σύστημα της παραπομπής στις βέλτιστες πρακτικές- ως 
μέσου χάραξης της πορείας για την πραγματοποίηση των μεταβολών και για 
την συνεχή προτροπή όλων των συντελεστών της οικονομίας και της κοινωνίας 
να μετεξελιχθούν προς την κατεύθυνση αυτή. 
Το πρώτο στάδιο απαιτεί από όλους τους ενεχόμενους φορείς να δεχθούν να θέσουν 
υπό αμφισβήτηση τις σημερινές πρακτικές. Στο σημείο αυτό, η συγκριτική αξιολόγηση 
των ανταγωνιστικών επιδόσεων μπορεί να επιτύχει μόνο εάν επισημάνει τις αδυναμίες 
και την αναποτελεσματικότητα. Για τον λόγο αυτόν ακριβώς, η διαδικασία αυτή 
ενδέχεται, σε μία αρχική φάση, να συναντήσει αντιστάσεις και εναντίωση κατά των 
μεταβολών. Τα οφέλη της μπορεί ωστόσο να είναι σημαντικότατα: η βελτίωση των 
παρεχομένων υπηρεσιών τόσο για τα άτομα, όσο και για τις επιχειρήσεις, η μείωση 
του κόστους, ο εξορθολογισμός και η αύξηση της ευελιξίας των διοικήσεων, η 
βελτίωση των οικονομικών επιδόσεων, η δημιουργία επιπλέον δυνατοτήτων εργασίας, 
η βελτίωση της ασφάλειας και της υγιεινής και η δημιουργία πλούτου. Μπορεί επίσης 
να συμβάλει στη σύγκλιση των οικονομικών επιδόσεων σε όλη την Ένωση, μειώνοντας 
το χάσμα της παραγωγικότητας αλλά και τις οικονομικές ανισότητες. 
Η σύγκριση των εμπορικών πρακτικών και των δομών των αγορών περνά από την 
κατάρτιση δεικτών αναφοράς. Προκειμένου το εγχείρημα αυτό να αποβεί προς 
όφελος της ανταγωνιστικότητας της ευρωπαϊκής βιομηχανίας, δεν πρέπει να συνδεθεί 
με αντιανταγωνιστικές πρακτικές που συνίστανται σε ανταλλαγές εμπιστευτικών 
πληροφοριών μεταξύ επιχειρήσεων, σχετικά με τις τιμές, τις παραγόμενες ποσότητες, 
τις πωλούμενες ποσότητες, τα μερίδια αγοράς, τη δυναμικότητα και τις επενδύσεις. 
Ως εκ τούτου, κάθε εγχείρημα θέσπισης της συγκριτικής αξιολόγησης των 
ανταγωνιστικών επιδόσεων που έχει ως αποτέλεσμα την κατάρτιση στατιστικών 
δεικτών αναφοράς πρέπει να γίνεται κατά τρόπο που δεν επιτρέπει στις επιχειρήσεις 
να κοινοποιούν εμπιστευτικά στοιχεία σχετικά με τη δραστηριότητα των 
ανταγωνιστών. 
Το δεύτερο στάδιο απαιτεί από όλους τους ενεχόμενους φορείς να δεσμευθούν στην 
υλοποίηση των απαιτούμενων μεταβολών, πράγμα που συνεπάγεται ότι δεν θα πρέπει 
μόνο να είναι διατεθειμένοι να υιοθετήσουν τις βέλτιστες δυνατές πρακτικές, αλλά θα 
πρέπει επίσης, η διαρκής αναζήτηση των καλύτερων δυνατών τρόπων υλοποίησης των 
συγκεκριμένων πολιτικών να αποτελέσει διαρκές συστατικό στοιχείο της διαδικασίας 
λήψεως των αποφάσεων τόσο στο επίπεδο των επιχειρήσεων, όσο και των θεσμικών 
οργάνων και των δημοσίων διοικήσεων. 
2. ΤΡΙΑ ΕΠΙΠΕΔΑ ΣΥΓΚΡΙΤΙΚΗΣ ΑΞΙΟΛΟΓΗΣΗΣ ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ 
Το σύστημα συγκριτικής αξιολόγησης των ανταγωνιστικών επιδόσεων μπορεί να 
εφαρμοστεί σε επίπεδο επιχειρήσεων, κλάδων, αλλά και σε επίπεδο συνθηκών-
πλαισίων της οικονομίας και της κοινωνίας. Όποιο και αν είναι το επίπεδο που 
εφαρμόζεται, το μέσο αυτό εξυπηρετεί τις ανάγκες της ανταγωνιστικότητας της 
ευρωπαϊκής βιομηχανίας: εφαρμόζεται τόσο για τη βελτίωση των ανταγωνιστικών 
επιδόσεων των επιχειρήσεων, αλλά και των βιομηχανικών κλάδων, όσο και για τη 
βελτίωση του περιβάλλοντος στο οποίο εργάζονται τα άτομα και δραστηριοποιούνται 
οι επιχειρήσεις αλλά και υπό τις συνθήκες που λειτουργεί η κοινωνία. 
σε επίπεδο επιχειρήσεων 
Η συγκριτική αξιολόγηση των ανταγωνιστικών επιδόσεων σε επίπεδο επιχειρήσεων 
αποτελεί πρώτα απ'όλα ένα εργαλείο «ποιότητας», στόχος του οποίου είναι η διαρκής 
βελτίωση των βιομηχανικών ή διαχειριστικών τους διαδικασιών. Εκπορεύεται από τη 
συνολική στρατηγική των επιχειρήσεων που έχουν ενσωματώσει την ποιότητα ως 
καθοριστικό παράγοντα για την ενίσχυση της ανταγωνιστικότητας τους. Ο 
λειτουργικός τους ρόλος αναγνωρίζεται στο πλαίσιο της Ευρωπαϊκής Πολιτικής σε 
θέματα Ποιότητας. 
Τα στάδια που θα επιτρέψουν στην ενδιαφερόμενη επιχείρηση να προσαρμοστεί για 
να αυξήσει τις επιδόσεις της, να βελτιώσει την ανταγωνιστικότητα της και να 
ξεπεράσει με τον τρόπο αυτό τους ανταγωνιστές της, είναι ο προσδιορισμός των 
διαδικασιών που θα αναλυθούν, ο εντοπισμός των βέλτιστων πρακτικών σε παγκόσμια 
κλίμακα για τις προαναφερόμενες διαδικασίες αλλά και η στάθμιση της υστέρησης 
των επιδόσεων σε σύγκριση με τις ως άνω, καθώς και η κατανόηση των αιτίων στα 
οποία οφείλονται. 
Η συγκριτική αξιολόγηση των ανταγωνιστικών επιδόσεων στο επίπεδο των 
επιχειρήσεων αποτελεί πρώτα από όλα μέλημα της ίδιας της βιομηχανίας. Οι κρατικές 
αρχές είν_αι σε θέση ωστόσο να επιτελέσουν χρήσιμο έργο, συμβάλλοντας στην 
προώθηση του συγκεκριμένου εγχειρήματος στο μεγαλύτερο δυνατό φάσμα 
ενδιαφερομένων και ιδίως μεριμνώντας για την αποδοχή του από τις μικρές και 
μεσαίες επιχειρήσεις, που δεν έχουν ούτε τους πόρους, αλλά ούτε και την 
απαιτούμενη πείρα για να επιτελέσουν μόνες τους το συγκεκριμένο έργο. Στο επίπεδο 
αυτό, η Επιτροπή έχει προτείνει να εξετασθεί, από κοινού με το σύνολο των 
ενδιαφερομένων επιχειρηματικών φορέων, η δυνατότητα συγκρότησης ενός 
διευρωπαϊκού δικτύου για την συγκριτική αξιολόγηση των ανταγωνιστικών επιδόσεων 
των επιχειρήσεων. Βασική αποστολή αυτού του δικτύου οφείλει να είναι η διάθεση 
στους φορείς και ιδίως στις MME, σε όλη την έκταση της Ένωσης, συνεκτικών, 
αξιόπιστων και ισοδύναμης αξίας υπηρεσιών. Για την επίτευξη του στόχου αυτού, η 
Επιτροπή στηρίζει στην παρούσα φάση δύο πρωτοβουλίες (που αναλύονται στα 
πλαισιωμένα κείμενα που ακολουθούν) : 
Παραδείγματα συγκριτικής αξιολόγησης των ανταγωνιστικών επιδόσεων των 
επιχειρήσεων 
Η Επιτροπή στηρίζει δύο πρωτοβουλίες στον τομέα αυτόν: 
έργο του οποίου επιλαμβάνεται το Forbairt (της Ιρλανδίας), στόχος του οποίου 
είναι να συγκεκριμενοποιηθεί η πείρα και να προσδιοριστούν οι υπηρεσίες αλλά 
και η μεθοδολογία που διαμορφώνονται τη στιγμή αυτή στην Ευρώπη και να 
διαμορφωθεί το σχετικό πρόγραμμα δράσης που θα οδηγήσει στη σύσταση ενός 
ευρωπαϊκού δικτύου για την συγκριτική αξιολόγηση των ανταγωνιστικών 
επιδόσεων των επιχειρήσεων. 
υποστηρίζει παράλληλα το πρόγραμμα των ευρωεπιμελητηρίων, στόχος του 
οποίου είναι να στηριχθεί το συνολικό εγχείρημα στο υφιστάμενο δίκτυο των 
ευρωπαϊκών εμπορικών και βιομηχανικών επιμελητηρίων, για την προώθηση των 
προγραμμάτων ευαισθητοποίησης στους στόχους ποιότητας στις MME, και να 
ενθαρρυνθούν, οι τελευταίες αυτές, να υιοθετήσουν την συγκριτική αξιολόγηση 
των ανταγωνιστικών επιδόσεων μέσω της δρομολόγησης πρότυπων έργων, αλλά 
και για να δημιουργηθούν ευνοϊκοί όροι για την πρόσβαση των MME στο 
προαναφερόμενο ευρωπαϊκό δίκτυο. 
Το βρεττανικο Υπουργείο Εμπορίου και Βιομηχανίας (DTI) υποστηρίζει την εφαρμογή 
εθνικού συστήματος συγκριτικής αξιολόγησης των ανταγωνιστικών επιδόσεων, που 
παρέχει τη δυνατότητα ανταλλαγής στατιστικών δεδομένων και εντοπισμού των 
βέλτιστων σε εθνική κλίμακα πρακτικών. 
Το σύστημα αυτό είναι απόρροια της πρωτοβουλίας που αναπτύχθηκε από το 
London Business School, που συγκρότησε μία επιτροπή βιομηχανικών 
επιχειρήσεων, στην οποία συμμετέχουν πολυάριθμες μικρές και μεσαίες 
επιχειρήσεις και διαμόρφωσε, από κοινού με αυτές, ένα πρότυπο συγκριτικής 
αξιολόγησης των ανταγωνιστικών επιδόσεων σε τομείς που διαδραματίζουν 
στρατηγικό ρόλο στην διαχείριση και οργάνωση των επιχειρήσεων. 
Καθώς η αξία του συστήματος αυτού αποδείχθηκε έμπρακτα και εν όψει του 
αυξανόμενου ενδιαφέροντος των συμμετεχόντων φορέων, μεταξύ των οποίων | 
συγκαταλέγονται και αλλοδαπές επιχειρήσεις, σϊηρίχθηκε από τη Συνομοσπονδία ; 
των βρεττανικών βιομηχανιών (Confederation of British Industries) (CB!). j 
Το βρεττανικο Υπουργείο (DTI) αποφάσισε τότε να εγκρίνει επίσημα και να 
υποστηρίξει το εγχείρημα, προβαίνοντας σε δημόσιες ανακοινώσεις και 
υποστηρίζοντας την συγκρότηση εθνικού δικτύου γραφείων και οργανισμών, 
στο πλαίσιο των οποίων οι επιχειρήσεις θα έχουν τη δυνατότητα πρόσβασης 
στην επιτροπή. Η διεύρυνση της επιτροπής αυτής είχε ως αποτέλεσμα να 
ενισχυθεί επίσης η αντιπροσωπευτικότητά της ως σημείου αναφοράς. 
Αλλά και ορισμένα άλλα κράτη μέλη και ιδιωτικοί οργανισμοί έθεσαν επίσης σε 
εφαρμογή προγράμματα, για την προαγωγή των βέλτιστων περιβαλλοντικών 
πρακτικών (στα προγράμματα αυτά ανήκει, π.χ. το πρόγραμμα Environmental 
Technology Best Practice (βέλτιστη πρακτική στο χώρο της περιβαλλοντικής 
τεχνολογίας) στο Ηνωμένο Βασίλειο). 
σε κλαδικό επίπεδο 
Η θέσπιση συγκριτικής αξιολόγησης των ανταγωνιστικών επιδόσεων σε κλαδικό 
επίπεδο αφορά ειδικότερα τους εξειδικευμένους παράγοντες ενός συγκεκριμένου 
κλάδου: έτσι, οι διατάξεις ορισμένων περιβαλλοντικών νομοθεσιών επηρεάζουν 
σχεδόν αποκλειστικά μερικούς κλάδους (εκπομπές αερίων από τα αυτοκίνητα 
οχήματα, επικίνδυνα παρασκευάσματα κ.ο.κ.). 
Παραδείγματα συγκριτικής αξιολόγησης των ανταγωνιστικών επιδόσεων σε 
κλαδικό επίπεδο 
Τα πρότυπα προγράμματα που τυγχάνουν διαχειρίσεως από κοινού από την Επιτροπή 
και το ΜΙΤΙ - για τις επιχειρήσεις που προμηθεύουν βασικά μέρη στον κλάδο των 
ηλεκτρονικών συσκευών μαζικής κατανάλωσης αλλά και στον κλάδο των αυτοκινήτων 
οχημάτων, έχουν ως στόχο την βελτίωση των ανταγωνιστικών επιδόσεων της 
ευρωπαϊκής βιομηχανίας, σε σύγκριση με τις βέλτιστες ιαπωνικές πρακτικές. 
Αλλά και άλλες πρωτοβουλίες δρομολογήθηκαν ή είναι στη φάση της εγκαινίασης 
τους, τόσο από την χημική βιομηχανία, όσο και από την αυτοκινητοβιομηχανία. Η 
συγκριτική αξιολόγηση των ανταγωνιστικών επιδόσεων στον χώρο της ευρωπαϊκής 
χημικής βιομηχανίας συνίσταται στην συνεχή παρακολούθηση των βελτιώσεων της 
ανταγωνιστικότητας, στην σύγκριση των ευρωπαϊκών ανταγωνιστικών συνθηκών 
έναντι των βέλτιστων πρακτικών σε παγκόσμια κλίμακα και στην υλοποίηση δράσεων, 
στόχος των οποίων είναι η σύγκλιση προς την κατεύθυνση των βέλτιστων αυτών 
πρακτικών. 
Τον Ιούλιο του 1996 συνεστήθη μικτή ομάδα εργασίας βιομηχανίας/Επιτροπής, με 
αποστολή να προχωρήσει στην προαναφερθείσα συγκριτική αξιολόγηση των 
ανταγωνιστικών επιδόσεων. Η ομάδα εργασίας αποφάσισε να εφαρμόσει το σύστημα 
της συγκριτικής αξιολόγησης των ανταγωνιστικών επιδόσεων, σε μία πρώτη φάση, στο 
σύνολο της χημικής βιομηχανίας και να προχωρήσει στη συνέχεια στην εφαρμογή του 
στους διάφορους κλάδους της, όπως για παράδειγμα, η βιομηχανία πετροχημικών. 
Παρά το γεγονός ότι το εν λόγω εγχείρημα συγκριτικής αξιολόγησης των 
ανταγωνιστικών επιδόσεων δεν επεκτείνεται σε επίπεδο επιχειρήσεων, θα πρέπει 
παρόλα αυτά να εισαγάγουμε διακρίσεις, ανάλογα με το μέγεθος των επιχειρήσεων. 
Με τον τρόπο αυτό θα δοθεί η δυνατότητα εξέτασης των ειδικότερων προβλημάτων 
που αντιμετωπίζουν αφενός μεν οι μεγαλύτερες επιχειρήσεις και, αφετέρου, οι MME. 
Ταυτόχρονα, παρά το ότι η συγκριτική αξιολόγηση των κοινοτικών πολιτικών δεν] 
αποτελεί καθαυτό αντικειμενικό στόχο αυτού του εγχειρήματος, θα προκύψει η! 
δυνατότητα διαμόρφωσης επιχειρηματικών προτάσεων, σε συνάρτηση με τους όρους- ! 
πλαίσιο. 
Η ομάδα εργασίας αξιολογεί έναν περιορισμένο αριθμό δεικτών, που σχετίζονται με 
τις πιο καθοριστικές παραμέτρους ανταγωνιστικότητας της χημικής βιομηχανίας. 
Προτίμηση δόθηκε εν προκειμένω στους δείκτες για τους οποίους υπάρχουν 
συγκρίσιμα στοιχεία. Ιδιαίτερα δυσχερής είναι η συλλογή των συγκεκριμένων! 
στοιχείων, ιδίως λόγω του στατιστικού απορρήτου, του διαφορετικού ορισμού των 
παραμέτρων και της έλλειψης στοιχείων για τις τρίτες χώρες. 
Αλλά και οι Κάτω Χώρες κατέβαλαν ανάλογες προσπάθειες για την αξιολόγηση της 
ανταγωνιστικότητας της ευρωπαϊκής βιομηχανίας τεχνολογιών των πληροφοριών και 
των επικοινωνιών, προβαίνοντας στην θέσπιση της συγκριτικής αξιολόγησης των 
ανταγωνιστικών τους επιδόσεων, σε σχέση με τους κυριότερους ανταγωνιστές τους. 
σε επίπεδο όρων-πλαισίων 
Η συγκριτική αξιολόγηση των ανταγωνιστικών επιδόσεων στο επίπεδο των όρων-
πλαισίων - και ιδίως του κόστους των συντελεστών, των υποδομών, των προσόντων, 
των καινοτομιών, αλλά και του περιβάλλοντος - επιτρέπει να αξιολογείται η 
αποτελεσματικότητα των κρατικών πολιτικών που επηρεάζουν την ανταγωνιστικότητα 
και επιτρέπει την εκτίμηση των δυνατοτήτων βελτίωσης τους. Κυριότερος 
αντικειμενικός της στόχος πρέπει να είναι η αξιολόγηση των συνθηκών - πλαισίων που 
επηρεάζουν άμεσα την ανταγωνιστικότητα της ευρωπαϊκής βιομηχανίας. 
Η συγκριτική αξιολόγηση των ανταγωνιστικών επιδόσεων στο επίπεδο των συνθηκών-
πλαι,σίων βασίζεται στην πλήρη εκτίμηση της ανταγωνιστικής κατάστασης της 
βιομηχανίας και στον εντοπισμό των κυριότερων τομέων που πρέπει να εξετασθούν. 
Σε ένα δεύτερο στάδιο η συγκριτική αξιολόγηση καθίσταται το όργανο που επιτρέπει 
να αντιμετωπιστούν τα αδύναμα σημεία που εντοπίστηκαν. 
Εάν οι μακροοικονομικοί δείκτες που επιτρέπουν την σύνθεση της ανταγωνιστικότητας 
της οικονομίας στο σύνολο της είναι εύκολα διαθέσιμοι, δεν ισχύει το αυτό για τους 
αναλυτικότερους δείκτες, που αναφέρονται στους ποικιλόμορφους όρους-πλαίσια 
που επηρεάζουν την ανταγωνιστικότητα. Οι μεθοδολογικές δυσχέρειες αλλά και η 
ανυπαρξία αξιόπιστων και συγκρίσιμων στατιστικών δεδομένων αποτελούν οξύτατο 
πρόβλημα για ορισμένους δείκτες που σχετίζονται με αυτές τις μεταβλητές, οι οποίοι 
έχουν μερικές φορές άμεσο αντίκτυπο, εκφραζόμενο με συγκεκριμένο αριθμητικό 
τρόπο, στην ανταγωνιστικότητα, ενώ μερικές φορές έχουν έμμεσο, πιο 
μακροπρόθεσμο αντίκτυπο. 
Για να γίνει με επιτυχία η συγκριτική αξιολόγηση των ανταγωνιστικών επιδόσεων στο 
επίπεδο των συνθηκών-πλαισίων, που αποτελεί ένα περίπλοκο εγχείρημα, αφού δεν 
είναι εύκολο να απομονωθούν τα αποτελέσματα μιας συγκεκριμένης πολιτικής από τα 
αποτελέσματα των άλλων πολιτικών, πρέπει να εφαρμοστούν ορισμένες βασικές 
αρχές, όπως: 
η συγκριτική αξιολόγηση των αποτελεσμάτων και των συνυπολογιζομένων 
συντελεστών (για παράδειγμα των μεριδίων της αγοράς και των δαπανών 
Ε&ΤΑ, που αποτελούν έναν υπολογίσιμο δείκτη), 
η συγκριτική αξιολόγηση των αιτίων και όχι των συμπτωμάτων (για 
παράδειγμα, η κατάσταση στην αγορά εργασίας και όχι το ποσοστό ανεργίας), 
η συγκριτική αξιολόγηση των σχετικών διαδικασιών αλλά και των επιδόσεων 
(όπως για παράδειγμα η ικανότητα ενός συστήματος κατάρτισης να 
παραγάγει τα αντίστοιχα προσόντα, αλλά και το επίπεδο των προσόντων 
αυτών). 
Παραδείγματα συγκριτικής αξιολόγησης των ανταγωνιστικών επιδόσεων σε 
επίπεδο περιβάλλουσα)ν συνθηκών 
Η Επιτροπή αποδύθηκε στο εγχείρημα αποτίμησης της πείρας που αποκόμισαν τα 
κράτη μέλη στο πλαίσιο της συγκριτικής αξιολόγησης των ανταγωνιστικών επιδόσεων 
των συνθηκών-πλαισίων. Ανέλαβε επίσης, από κοινού με τα κράτη μέλη την συγκριτική 
αξιολόγηση των ανταγωνιστικών εκδόσεων στο πλαίσιο της Επιτροπής για την 
Πολιτική, σε θέματα Απασχόλησης και Αγοράς Εργασίας 
Στην έκθεση που δημοσιεύθηκε από το Υπουργείο Οικονομικών Υποθέσεων των Κάτω 
Χωρών, με τίτλο «Η συγκριτική αξιολόγηση των ανταγωνιστικών επιδόσεων των Κάτω 
Χωρών: μία δοκιμή για την ανταγωνιστικότητα» εξετάζονται οι ποικιλόμορφες 
προσεγγίσεις στα θέματα της συγκριτικής αξιολόγησης των ανταγωνιστικών 
επιδόσεων των περιβαλλουσών συνθηκών. Η ανάλυση επεκτάθηκε σε τομείς όπως η 
εργασία, το κεφάλαιο, η φορολογία, η παιδεία και οι υποδομές. Τα αποτελέσματα της 
μελέτης επέτρεψαν να εντοπισθούν τα ισχυρά σημεία της ολλανδικής οικονομίας, 
αλλά και να εντοπιστούν οι αδυναμίες που την εμποδίζουν να εκμεταλλευθεί στο 
έπακρο το δυναμικό της. Βασιζόμενη στα πορίσματα της μελέτης αυτής, η ολλανδική 
κυβέρνηση έθεσε σε εφαρμογή συγκεκριμένα μέτρα μεταρρυθμίσεων για να αρθούν 
αυτές οι αδυναμίες. Τα εν λόγω διορθωτικά μέτρα θα εξακολουθήσουν να 
εφαρμόζονται κατά το 1997, με βάση τα ενημερωμένα συμπεράσματα από την 
εφαρμογή του συστήματος συγκριτικής αξιολόγησης των ανταγωνιστικών επιδόσεων. 
Αλλά και ο ΟΟΣΑ, συγκρότησε, στο πλαίσιο της Επιτροπής Βιομηχανίας, σχετική 
ομάδα εργασίας, στην οποία ανατέθηκε το έργο της αξιολόγησης των κριτηρίων για 
την συγκριτική αξιολόγηση των ανταγωνιστικών επιδόσεων σε επίπεδο των 
περιβαλλουσών συνθηκών. Ο ΟΟΣΑ ενετόπισε οκτώ σημαντικές παραμέτρους στα 
θέματα της βιομηχανικής ανταγωνιστικότητας: υποδομή της Ε&Α, εκπαίδευση και 
εργατικό δυναμικό, διοίκηση των επιχειρήσεων, κανονιστικό πλαίσιο της εργασίας, 
κόστος της εργασίας, φορολόγηση των επιχειρήσεων, ενεργειακό κόστος καθώς και 
κόστος και υποδομές των τηλεπικοινωνιών. 
ΕΝΑ ΚΟΙΝΟΤΙΚΟ ΠΛΑΙΣΙΟ 
Εάν η ανάληψη της πρωτοβουλίας εφαρμογής συγκεκριμένων μέτρων συγκριτικής 
αξιολόγησης των ανταγωνιστικών επιδόσεων ενδιαφέρει όλους τους ενεργούς 
οικονομικούς συντελεστές, η προστιθέμενη αξία της κοινοτικής διάστασης έγκειται 
στη διάθεση των ειδικών γνώσεων που είναι σε θέση να συμβάλουν στη διαμόρφωση 
και εκμετάλλευση περισσότερο δοκιμασμένων μεθοδολογιών, στην αξιοποίηση της 
συγκεκριμένης πείρας και στην από κοινού εκμετάλλευση των γνώσεων των διαφόρων 
εθνικών συστημάτων, διαδραματίζοντας εκ παραλλήλου έναν παροτρυντικό ρόλο εις 
ό,τι αφορά τα κράτη μέλη. 
Αυτός είναι ο στόχος που επιδιώκει η Επιτροπή στον τομέα της συγκριτικής 
αξιολόγησης των ανταγωνιστικών επιδόσεων στο επίπεδο των περιβαλλουσών 
συνθηκών, με την ανάπτυξη πρότυπων έργων. 
Στόχος αυτών των πρότυπων έργων οφείλει να είναι η παροχή, αφενός μεν, της 
δυνατότητας δοκιμής στην πράξη της συνεργασίας μεταξύ περιορισμένου αριθμού 
κρατών μελών, με επίκεντρο εξειδικευμένα θεματικά αντικείμενα, κοινοτικού όμως 
ενδιαφέροντος και, αφετέρου, η συγκρότηση των μηχανισμών συνεργασίας και 
διαφάνειας και των δικτύων εμπειρογνωμοσύνης, στα οποία θα μπορέσουν να 
βασιστούν οι μελλοντικές δράσεις: 
κάθε κράτος μέλος δεν κινείται κατ'ανάγκην από τα ίδια κίνητρα για να 
στρατευθεί σε ένα εγχείρημα συγκριτικής αξιολόγησης των ανταγωνιστικών 
επιδόσεων. Το γεγονός αυτό, ωστόσο, δεν πρέπει να αποτελεί πηγή 
ανησυχιών ούτε για τα κράτη μέλη τα οποία ενδιαφέρει ένα τέτοιο εγχείρημα, 
ούτε για την αποδοτικότητα του περιβάλλοντος του συνόλου των 
επιχειρήσεων της Κοινότητας. Πρέπει λοιπόν να τεθεί η πείρα και οι 
δυνατότητες διαλόγου που υφίστανται σε επίπεδο Κοινότητας, στη διάθεση 
αυτών που έχουν την βούληση να αναλάβουν ένα τέτοιο εγχείρημα. 
εξάλλου, κάθε κράτος μέλος δεν διαθέτει, κατ' ανάγκην, τις δυνατότητες 
ανάλυσης και έρευνας που επιτρέπει τη συγκριτική αξιολόγηση των 
ανταγωνιστικών επιδόσεων κατά τρόπο που να αναδεικνύει τα κατάλληλα 
στοιχεία συγκρίσεως, καθώς και την ερμηνεία τους, προκειμένου να 
βοηθηθούν οι πολιτικές επιλογές που είναι αναγκαίες για τη βελτίωση του 
περιβάλλοντος των επιχειρήσεων. 
Από τα θεματικά πεδία που περιλαμβάνονται ιδίως στον κατάλογο του παραρτήματος, 
η Επιτροπή θα μεριμνήσει λοιπόν για να υλοποιηθούν ορισμένα πρότυπα έργα ει 
δυνατόν με χρηματοδοτική στήριξη, εντός των ορίων του προϋπολογισμού. Η 
υλοποίηση των έργων αυτών θα γίνει με τρόπο που θα οδηγήσει στην υιοθέτηση 
εργασιακής μεθοδολογίας που κατοχυρώνει τη διαφάνεια, τον διάλογο και την ειδική 
γνώση. Βάσει της μεθόδου αυτής θα είναι δυνατή στη συνέχεια η ανάληψη άλλων 
εγχειρημάτων συγκριτικής αξιολόγησης των ανταγωνιστικών επιδόσεων σε επίπεδο 
συνθηκών πλαισίου, ιδίως όσον αφορά την αγορά εργασίας και το μοναδιαίο κόστος 
εργασίας. 
στο μέτρο που στόχος των ενεργειών αυτών είναι η βελτίωση των 
ανταγωνιστικών επιδόσεων των οικονομικών συνθηκών, θα πρέπει όλοι οι 
οικονομικοί συντελεστές να έχουν τη δυνατότητα να προσδιορίσουν τις 
κατευθύνσεις και τις προτεραιότητες της συγκριτικής αξιολόγησης των 
ανταγωνιστικών επιδόσεων. Για τον λόγο αυτό, η Επιτροπή θα συστήσει μία 
Ομάδα υψηλού επιπέδου για την συγκριτική αξιολόγηση των 
ανταγωνιστικών επιδόσεων, που θα συναπαρτίζεται από διευθυντικά στελέχη 
επιχειρήσεων, εκπροσώπους των εμπορικών επιμελητηρίων, συνδικαλιστικών 
ενώσεα)ν των καταναλωτών και της κοινωνίας. Η Επιτροπή θα καταβάλει 
μέριμνα ώστε στη σύνθεση της επιτροπής αυτής να εκπροσωπηθούν τα 
διάφορα ρεύματα της κοινωνίας και να εκφραστούν ιδίως οι ευαισθησίες των 
μικρών βιομηχανικών και βιοτεχνικών επιχειρήσεων. Η Ομάδα αυτή θα είναι 
επιφορτισμένη με την συνδρομή της Επιτροπής στον καθορισμό των 
προτεραιοτήτων της συγκριτικής αξιολόγησης των ανταγωνιστικών 
επιδόσεων, με την οργάνωση της συμμετοχής της βιομηχανίας στην 
υλοποίηση της, με την συνεργασία με την Επιτροπή στην ερμηνεία των 
κοινοτικής εμβέλειας αποτελεσμάτων της, και με την διοχέτευση στην 
βιομηχανία των αποτελεσμάτων που την αφορούν. 
η ομάδα των Γενικών Διευθυντών της βιομηχανίας θα παρακολουθήσει το 
σύνολο των εργασιών και θα μεριμνήσει για την πολιτική συνοχή της 
προσέγγισης. Η ομάδα αυτή θα επιτρέψει τον προσδιορισμό του επιπέδου 
συμμετοχής των κρατών μελών στα προσδιοριζόμενα από τη Διευθύνουσα 
Επιτροπή έργα, ανάλογα με τα δεδομένα της κάθε περίπτωσης. Η ομάδα αυτή 
θα συνεπικουρεί επίσης την Επιτροπή στο έργο της εκμετάλλευσης των 
αποτελεσμάτων που προκύπτουν από κάθε μελέτη συγκριτικής αξιολόγησης 
των ανταγωνιστικών επιδόσεων. 
Τέλος, βάσει της αποτίμησης των εκ μέρους των κρατών μελών εγχειρημάτων 
συγκριτικής αξιολόγησης των ανταγωνιστικών επιδόσεων των συνθηκών -
πλαισίου, η Επιτροπή θα καλέσει τα δημόσια ή ιδιωτικά κέντρα οικονομικών 
ερευνών που διαθέτουν πείρα στον τομέα, να συστήσουν δίκτυο 
εμπειρογνωμοσύνης προκειμένου να διευκολυνθεί η υλοποίηση της 
συγκριτικής αξιολόγησης των ανταγωνιστικών επιδόσεων. Σεβόμενο τους 
κανόνες που ισχύουν για τα θέματα των δημοσίων συμβάσεων, το δίκτυο αυτό 
θα επιφορτισθεί με το καθήκον της πραγματοποίησης των συγκεκριμένων 
συγκριτικών αξιολογήσεων των ανταγωνιστικών επιδόσεων, με βάση την 
συγγραφή υποχρεώσεων που θα καθοριστούν από τους συμμετέχοντες στο 
εκάστοτε σχέδιο και τη συγχρηματοδότησή του. Στο βαθμό που τα πρότυπα 
έργα τίθενται σε εφαρμογή, το δίκτυο θα ενισχυθεί, εδραιώνοντας τη 
διαφάνεια και την αξιοπιστία του και, ως εκ τούτου, αυξάνοντας την αυτονομία 
του για την ανάληψη πρωτοβουλιών. 
Τα αποτελέσματα αυτά θα τεθούν στη διάθεση όλων των κρατών μελών, των θεσμικών 
οργάνων της Κοινότητας, καθώς και όλων των ενδιαφερομένων μερών. Θα 
αποτελέσουν την βάση διεξαγωγής τακτικών συζητήσεων σχετικών με την βιομηχανική 
ανταγωνιστικότητα. Κατά τις συζητήσεις αυτές, η Επιτροπή θα γνωστοποιεί τις δικές 
της παρατηρήσεις αλλά και τα διδάγματα που άντλησε η ίδια από τα αποτελέσματα 
αυτά. 
Η υλοποίηση των προαναφερομένων μεθόδων εργασίας πρέπει επίσης να επιτρέψει 
μια συνέχεια στην δράση. Από την πείρα θα φανεί κατά πόσον η συνέχεια της δράσης 
είναι δυνατόν να συμβιβαστεί με τον ετήσιο ρυθμό κατάρτισης του προϋπολογισμού ή 
εάν καθίσταται αναγκαία η κατάρτιση ενός πολυετούς προγράμματος. 
10 
ΠΑΡΑΡΤΗΜΑ 
ΕΠΙΛΕΞΙΜΑ ΘΕΜΑΤΙΚΑ ΠΕΔΙΑ ΓΙΑ ΤΑ ΠΡΟΤΥΠΑ ΕΡΓΑ 
ΘΕΣΠΙΣΗΣ ΤΗΣ ΣΥΓΚΡΙΤΙΚΗΣ ΑΞΙΟΛΟΓΗΣΗΣ ΤΩΝ ΑΝΤΑΓΩΝΙΣΤΙΚΩΝ ΕΠΙΔΟΣΕΩΝ 
Το νέο τεχνολογικό και οργανωτικό πλαίσιο 
Το νέο τεχνολογικό και οργανωτικό πλαίσιο που είναι απόρροια της παγκοσμιοποίησης 
και της εξάπλωσης των νέων τεχνολογιών, θέτει την ευρωπαϊκή βιομηχανία 
αντιμέτωπη με πολυάριθμα φλέγοντα προβλήματα. Υπό τις περιστάσεις αυτές, στόχος 
της συγκριτικής αξιολόγησης των ανταγωνιστικών επιδόσεων θα είναι κυρίως η 
διάδοση αλλά και η εκμετάλλευση των νέων τεχνολογιών των πληροφοριών και των 
επικοινωνιών, στο επίπεδο των επιχειρήσεων. Το εγχείρημα αυτό θα βασισθεί είτε στα 
υφιστάμενα δεδομένα, είτε στα στοιχεία που θα προκύψουν από νέες έρευνες που θα 
γίνουν σε σχετικό δείγμα επιχειρήσεων. 
Χρηματοδότηση της καινοτομίας, και ιδίως της πνευματικής ιδιοκτησίας 
Η χρηματοδότηση της καινοτομίας έχει κεφαλαιώδη σημασία, ακριβώς επειδή 
επιτρέπει τη μετουσίωση των αποτελεσμάτων των ενεργειών Ε&ΤΑ σε συγκεκριμένα 
αγαθά και υπηρεσίες. Η συγκριτική αξιολόγηση των ανταγωνιστικών επιδόσεο^ν στον 
χώρο αυτό θα πραγματοποιηθεί σε στενή συνεργασία με τη βιομηχανία και τους 
άλλους οικονομικούς συντελεστές. Η συγκριτική αξιολόγηση των ανταγωνιστικών 
επιδόσεων οφείλει, σε μία αρχική φάση, να έχει ως επίκεντρο της μερικούς βασικούς 
δείκτες, όπως η πρόσβαση στα κεφάλαια υψηλού επιχειρηματικού κινδύνου, το 
κόστος τους, η ποιότητα τους, το κόστος κατάθεσης διπλωμάτων ευρεσιτεχνίας, κλπ. 
Λογιστικά στοιχεία και μεταφορές 
Λόγω του βάρους της Ευρωπαϊκής Ένωσης στο διεθνές εμπόριο αλλά και της 
περιφερειακής θέσης ορισμένων κρατών μελών της, τα λογιστικά στοιχεία που 
αφορούν τη διαχείριση της ροής των πρώτων υλών, των πληροφοριών και των 
προϊόντων μεταξύ των προμηθευτών και των πελατών αποτελεί ουσιαστικότατο 
παράγοντα για την ευρωπαϊκή ανταγωνιστικότητα. Καθώς αυτό το θεματικό πεδίο 
είναι εκ φύσεως τεράστιο, είναι εξαιρετικά δύσκολη η υιοθέτηση μίας στοχοθετημένης 
προσέγγισης για την συγκριτική αξιολόγηση των ανταγωνιστικών επιδόσεων, η οποία 
θα έπρεπε μάλλον να τεθεί σε σταδιακή εφαρμογή. 
Ανάπτυξη των ανθρωπίνων πόρων 
Στον τομέα της επαγγελματικής κατάρτισης, η συγκριτική αξιολόγηση των 
ανταγωνιστικών επιδόσεων των δεξιοτήτων μπορεί να συμβάλει στην ανάλυση των 
συτημάτων επαγγελματικής κατάρτισης και μέσω αυτής στην βελτίωση των πολιτικών 
κατάρτισης και διαχείρισης των επιχειρήσεων. Το πρότυπο έργο θα επιτρέψει την 
αξιολόγηση της προσέγγισης που υιοθετούν ορισμένα συστήματα επαγγελματικής 
κατάρτισης στην βιομηχανία, δηλ. τόσο την υλοποίηση, στην πράξη, της εκπαίδευσης 
στο πλαίσιο της επιχείρησης, όσο και την πρόβλεψη των εκπαιδευτικών αναγκών, 
δεδομένων των οικονομικών μετασχηματισμών και των τεχνολογικών εξελίξεων. Το 
πρότυπο έργο θα επικεντρωθεί στην επαγγελματική εκπαίδευση στις MME. 
11 

i 
ί ISSN 0254-1483 
COM(97) 153 τελικό 
ΕΓΓΡΑΦΑ 
GR 15 
Αριθ. καταλόγου : CB-CO-97-158-GR-C 
ISBN 92-78-18714-3 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο